text: бурабай шығыс қазақстан облысы күршім ауданындағы ауыл, абай ауылдық әкімшілік округі орталығы. аудан орталығы күршім ауылынан қарай 36 км-дей жерде, күршім өзенінің сол жағалауында орналасқан. 1999 жылы жергілікті тұрғындар саны 848 адам (441 ер адам және 407 әйел адам) болса, 2009 жылы 461 адамды (244 ер адам және 217 әйел адам) құрады. бурабайда бұрынғы қой кеңшары бөлімшесінің негізінде акционерлік қоғам құрылған. ауылда күршім орман шаруашылығының ағаш өңдеу цехы, мектеп, дәрігерлік пункт бар. тұрғындары өскемен қаласымен және күршім ауылымен, т.б. елді мекендермен автомобиль және су жолдары арқылы қатынасады. 19 ғасырдың 2-жартысында осы жерге тұңғыш рет қоныс тепкен бурабай деген шаруаның есімімен аталған.